OpenLLM-France/wikimedia huggingface dataset:
# Barrô

Barrô va ser una freguesia portuguesa del municipi d'Águeda. En el marc de la reforma administrativa nacional de 2013, va ser fusionada amb la freguesia d'Aguada de Baixo per donar lloc a una nova, Barrô e Aguada de Baixo.
Localitzada al sud del municipi, la freguesia de Barrô té per veïns a les freguesias de Recardães al nord, Aguada de Cima a l'est, Aguada de Baixo al sud i Espinhel al nord-oest i al municipi d'Oliveira do Bairro al sud.
El 2011 tenia 1.826 habitant en una àrea de 7km²
Va ser vila i seu del municipi entre 1514 i començaments del segle xix. Estava constituït per les freguesias d'Aguada de Baixo i Barrô de Aguada. Tenia, el 1801, 970 habitants.

## Història

L'any 982 apareix en les confrontacions amb Recardães, així com en el 961 en les d'Aguada de Baixo. Va ser acotat per D. Afonso Henriques per al bisbe Bernat. Pel que fa a l'obtenció del fur, sembla que va ser atorgat a Lisboa per D. Manuel a l'any 1514.

### Heràldica: Blasó, Segell i Bandera

La freguesia de Barrô va ser la primera del municipi en posseir aquests símbols. En acta del 16 de març de 1993 l'Associació d'Arqueòlegs Portuguesos, a Lisboa, aprova sense cap problema la proposta presentada, pel que el seu parer va ser publicat en el Diário da República, II Sèrie, del 6 d'agost de 1993 en què es va passar a instituir definitiva i oficialment, el blasó, segell i bandera de la Freguesia de Barrô.
Aquesta és la descripció heràldica inclosa en l'acta que la Junta va enviar a l'Associació dels Arqueòlegs:
Descripció heràldica: Les armes de plata simbolitzen la noblesa; els raïms de raïm i les espigues d'arròs, signifiquen les dues cultures predominants en la freguesía; les rodes dentades, són el reflex del progrés industrial de Barrô en els últims anys; les franges ondulades de blau, simbolitzen el riu Cértima, que va a l'oest del límit de la freguesia. A la bandera, el groc significa el daurat dels camps d'arròs i el vermell la força, el progrés i el dinamisme de Barrô i de la seva gent. Diari de la República - III SÈRIE - N.º 183 - 6 d'agost de 1993

## Parròquia de Barrô

Actualment la parròquia de Barrô integra la UPA (Unidade Pastoral) d'Águeda, amb Fermentelos, Recardães, Borralha, Águeda, Castanheira, Préstimo, i Macieira de Alcoba

## Llocs d'interès

* Barrô
* Carqueijo
* Església Parroquial (segle XVII): destaca el conjunt del retaule i el sostre.
* Capella de Sant António (segle XVII): la imatge de Sant Antoni és del segle XV però bastant tosca.
* Crucero: Conserva només la columna del segle XVII

## Referències

* ↑ Assemblea de la República. «Lei n.º 11-A/2013 de 28 de janeiro» (en portuguese). Diário da República, 28-01-2013. [Consulta: 9 febrer 2014].
* ↑ «Freguesia de Barrô» (en portuguese). cm-agueda.pt. Câmara Municipal de Águeda. Arxivat de l'original el 6 novembre 2013. [Consulta: 9 febrer 2014].
# Pavillón dos Deportes de Lugo

El Pavillón dos Deportes de Lugo és un recinte poliesportiu de la ciutat de Lugo, a Galícia. En ell juga els seus partits com a local l'equip de futbol sala de la ciutat, el Prone Lugo AD. Inaugurat el 1964, té capacitat per a 3.500 espectadors.
Antigament també hi jugava el Club Baloncesto Breogán fins al seu trasllat al Pazo dos Deportes.

## Vegeu també

* Pazo dos Deportes
# Ducat de Coïmbra

El títol Duc de Coïmbra va ser creat pel rei Joan I en 1415, en favor del seu segon fill Pedro. Juntament amb el ducat de Viseu, creat en la mateixa època, és el ducat més antic del país. Després de la mort de Pedro en la Batalla de Alfarrobeira, el títol no va ser heretat pels seus fills, sent atribuït de nou a la fi del segle XV al fill il·legítim de Joan II.

## Ducs de Coïmbra

* Pere de Portugal, Infant de Portugal (1392-1449)
* Jordi de Lencastre, Infant de Portugal (1481 - 1560)
* Augusto de Bragança, Infant de Portugal (1847 - 1861)
* Henrique de Bragança, Infant de Portugal (1949 - 2017)
* Maria Francisca de Bragança (n. 1997)

## Enllaços externs

* Genealogia dels Ducs de Coïmbra (portuguès)

## Bibliografia

”Nobreza de Portugal e do Brasil" – Vol. I, pages 255/272; and Vol. II, pages 531/532. Published by Zairol Lda., Lisboa 1989.
# Stratford

* No s'ha de confondre amb Strafford.
«Stratford» té aquests significats:
* Stratford (Califòrnia)
* Stratford (Connecticut)
* Stratford (Dakota del Sud)
* Stratford (Iowa)
* Stratford (Nova Jersey)
* Stratford (Nova Hampshire)
* Stratford (Oklahoma)
* Stratford (Wisconsin)
* Stratford (Ontario)
* Stratford-upon-Avon, municipi a Warwickshire al sud de Birmingham, Regne Unit.
* Stratford (barri de Londres)
* Estació de Stratford, estació de ferrocarril del districte de Newham, Londres.
# Kathryn

Kathryn és una població dels Estats Units a l'estat de Dakota del Nord. Segons el cens del 2000 tenia 63 habitants.

## Demografia

Segons el cens del 2000, Kathryn tenia 63 habitants, 29 habitatges, i 18 famílies. La densitat de població era de 41,2 hab./km².
Dels 29 habitatges en un 17,2% hi vivien nens de menys de 18 anys, en un 51,7% hi vivien parelles casades, en un 10,3% dones solteres, i en un 34,5% no eren unitats familiars. En el 31% dels habitatges hi vivien persones soles el 20,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,17 i el nombre mitjà de persones que vivien en cada família era de 2,58.
Per edats la població es repartia de la següent manera: un 14,3% tenia menys de 18 anys, un 3,2% entre 18 i 24, un 28,6% entre 25 i 44, un 22,2% de 45 a 60 i un 31,7% 65 anys o més.
L'edat mediana era de 48 anys. Per cada 100 dones de 18 o més anys hi havia 116 homes.
La renda mediana per habitatge era de 19.375 $ i la renda mediana per família de 40.625 $. Els homes tenien una renda mediana de 30.625 $ mentre que les dones 19.375 $. La renda per capita de la població era de 15.618 $. Entorn del 15,4% de les famílies i el 16,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kathryn». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Kathryn». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Alós Sobirà

Alós Sobirà és un despoblat del terme municipal d'Alt Àneu, a la comarca del Pallars Sobirà. Era un dels dos nuclis que formaven el poble d'Alós. L'altre, Alòs Jussà, és l'actual poble d'Alós.
És a l'oest-nord-oest d'Alós, a uns 600 metres de l'església de Sant Lliser d'Alós.

## Etimologia

La primera part del topònim procedeix del poble principal del qual formava part, Alós. La segona part és l'adjectiu català medieval que significa el de dalt, o superior.

## Bibliografia

* Lloret, Teresa; Castilló, Arcadi. «Gil». A: El Pallars, la Ribagorça i la Llitera. Barcelona: Fundació Enciclopèdia Catalana, 1984 (Gran geografia comarcal de Catalunya, 12). ISBN 84-85194-47-0.

## Enllaços externs

* Alós Sobirà i el seu entorn, a l'Institut Cartogràfic de Catalunya; és on diu Santa Eulàlia
# Zayar Shwe Myay Football Club

El Zayar Shwe Myay Football Club, també anomenat Zeyashwemye Football Club, és un club de futbol birmà de la ciutat de Monywa.

## Palmarès

* sense títols destacats

## Referències

* ↑ Han Oo Khin «New era for football». The Myanmar Times, March 9-15, 2009. Arxivat de l'original el 2012-02-15 [Consulta: 17 novembre 2009]. Arxivat 2012-02-15 a Wayback Machine.
* ↑ Perfil a soccerway

## Enllaços externs

* First Eleven Journal Arxivat 2013-11-16 a Wayback Machine.
* Soccer Myanmar Arxivat 2015-11-19 a Wayback Machine.
# Basilea-Ciutat

Basilea-Ciutat (alemany: Basel-Stadt, francès: Bâle-Ville, italià: Basilea Città, romanx: Basilea-Citad) és un cantó del nord de Suïssa, situat on el Rin abandona el país. La ciutat de Basilea n'és el centre i capital. El cantó és format per les ciutats de Basilea, Bettingen i Riehen.

## Història

El cantó de Basilea-Ciutat fou creat quan el cantó històric de Basilea fou dividit el 1833. El resultat de la divisió foren dos subcantons: Basilea-Ciutat i Basilea-Camp. Aquesta divisió fou provocada pel cantó de Basilea-Camp, i la constitució de Basilea-Ciutat no reconeix l'altre mig cantó. Una nova constitució ha estat aprovada el 2003.
El cantó de Basilea es va unir a la Confederació Helvètica el 1501.

## Geografia

El cantó de Basilea-Ciutat és situat al nord de Suïssa. Limita amb Alemanya i França al nord, Basilea-Camp al sud. El Rin travessa el cantó. Té una superfície de 37 km², el cantó més petit de la Confederació Helvètica.
Aquest cantó no està dividit en districtes, ja que és molt petit i té només tres municipis (Basilea, Bettingen i Riehen).

## Política

Basilea-Ciutat és un mig cantó. Això vol dir que el cantó només envia un representant al Consell dels Estats. La capital del cantó és la ciutat de Basilea. L'actual constitució del cantó data del 1889.
El parlament del cantó és anomenat Grosser Rat i té 130 membres escollits d'una vegada per un període de quatre anys. En l'actual (2006) hi ha vuit partits diferents representats en el parlament.
L'executiu del cantó (Regierungsrat) és compost de set membres. En l'actual (2006) hi ha cinc forces polítiques diferents representades.

## Referències

* ↑ «Basilea-Ciutat». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Basilea-Ciutat - Lloc web oficial
# Pericoma subillustrata

Pericoma subillustrata és una espècie d'insecte dípter pertanyent a la família dels psicòdids que es troba a Austràlia: Tasmània.

## Referències

* ↑ uBio (anglès)
* ↑ Al Tonnoir, 1953. The Australian Psychodidae (Diptera), Part 2. Australian Journal of Zoology 1(3) 419-448.
* 1 2 Catalogue of Life (anglès)
* ↑ uBio (anglès)
* ↑ Checklist to the Australian species (anglès)
* ↑ Global Species Arxivat 2016-03-04 a Wayback Machine. (anglès)
# South Jordan

South Jordan és una població dels Estats Units a l'estat de Utah. Segons el cens del 2008 tenia 51.131 habitants.

## Demografia

Segons el cens del 2000, South Jordan tenia 29.437 habitants, 7.507 habitatges, i 6.771 famílies. La densitat de població era de 544,6 habitants per km².
Dels 7.507 habitatges en un 58,7% hi vivien nens de menys de 18 anys, en un 83,3% hi vivien parelles casades, en un 5% dones solteres, i en un 9,8% no eren unitats familiars. En el 7,9% dels habitatges hi vivien persones soles el 3,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,92 i el nombre mitjà de persones que vivien en cada família era de 4,16.
Per edats la població es repartia de la següent manera: un 39,2% tenia menys de 18 anys, un 10,5% entre 18 i 24, un 27,1% entre 25 i 44, un 18,5% de 45 a 60 i un 4,7% 65 anys o més. L'edat mediana era de 25 anys. Per cada 100 dones de 18 o més anys hi havia 98,2 homes.
La renda mediana per habitatge era de 75.433 $ i la renda mediana per família de 76.809 $. Els homes tenien una renda mediana de 52.165 $ mentre que les dones 30.260 $. La renda per capita de la població era de 20.938 $. Entorn del 0,9% de les famílies i l'1,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- South Jordan». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- South Jordan». American Fact Finder. Oficina del Cens dels Estats Units, 12-01-2010.
# Jérôme Salomon

Jérôme Salomon (16è districte de París, 26 d'abril de 1969) és un metge especialitzat en malalties contagioses i alt funcionari francès. Director de Sanitat de França des del 8 gener de 2018, es va donar a conèixer a França des de la pandèmia del COVID-19. De familia jueva, el seu rebesavi va ser el tinent coronel Alfred Dreyfus, protagonista i víctima d'un dels casos d'antisemitisme més cèlebres, que va sacsejar França a finals del segle xix i principis del XX. Un altre avantpassat seu és el doctor Pierre-Paul Lévy, un dels descobridors de la vacuna contra la diftèria.
Ha treballat amb malalties contagioses emergents, epidèmies i resistència als antibiòtics a l'Institut national de la santé et de la recherche médicale, Institut Pasteur, i Universitat de Versalles Saint-Quentin-en-Yvelines. Fou director clínic a l'Hospital Raymond-Poincaré de 1999 a 2002, com a metge de 2004 a 2009.
Fou un conseller de Bernard Kouchner a principis dels anys 2000. El 2010, es convertí en expert de salut en el gabinet de Marisol Touraine (llavors Salut i Afers Socials), com a conseller de 2013 a 2015. El 2016, va participar en la campanya de Macron per a les eleccions presidencials franceses del 2017 i va participar en la redacció de la part sanitària del programa candidat.
Va ser conegut a França des de la pandèmia del COVID-19, fent declaracions diàries sobre l'anàlisi de tendència diària i situació dins del país, i l'estat dels diagnosticats. El 2016 va advertir Emmanuel Macron que França no estava preparada per les conseqüències d'una possible pandèmia però el març de 2020 va ser requerit per justificar les accions de govern franceses.

## Referències

* 1 2 3 «Le Pr Jérôme Salomon nommé directeur général de la Santé». lequotidiendumedecin.fr, 03-01-2018. [Consulta: 11 abril 2020].
* 1 2 «Coronavirus : la mission impossible de Jérôme Salomon, directeur général de la santé». Le Monde, 20-03-2020. [Consulta: 11 abril 2020].
* ↑ Val, Eusebio. «Un país pendent del rebesnet d'Alfred Dreyfus» p.6-7. La Vanguardia, 12-05-2020. [Consulta: 12 maig 2020].
* 1 2 «10 choses à savoir sur Jérôme Salomon, le visage de la lutte contre le Covid-19 en France». L'Obs, 17-03-2020. [Consulta: 11 abril 2020].
* ↑ «Jérôme Salomon avait-il alerté Macron sur l'impréparation de la France face aux catastrophes dès 2016 ?». Libération, 20-03-2020. [Consulta: 12 abril 2020].
# Alónnissos

Alónnissos (grec: Αλόννησος llatí: Halonnesus) també anomenat Halonnesos, és una illa de la mar Egea, a l'extrem sud de Magnèsia, a Tessàlia. Després d'Escíatos i Skópelos és el tercer membre de les Espòrades septentrionals. Es troba a 3 km (2 mn) a l'est de l'illa de Skópelos.
Alónnissos és també el nom d'un llogaret a l'illa, així com el municipi que abasta l'illa i el poble.
El poble d'Alónnissos està situat en una badia del sud-oest. de l'illa. És conegut localment com a «Jora» o «Hora» (Χώρα). El principal port de l'illa es troba en el sud-est i es diu Patitiri. Hi ha servei de ferri i catamarà de Patitiri a Volos, Agios Konstantinos, i Tessalònica en el continent i les illes d'Escíatos, Skópelos i Skyros. La badia a l'extrem sud de l'illa també es diu Alónnissos.
El municipi d'Alónnissos inclou les properes illes de Adelfí, Gioura, Kyrá Panagiá (Pélagos), Peristerá, Piperi, Psathoura i Skantzoura.
El producte principal de l'illa és el vi.

## Història

En l'antiguitat, es coneixia amb el nom de Icos (en grec, Ἴκος) tant l'illa com una ciutat situada en la part suroriental de la qual es conserven restes de murs del segle IV aC i que va formar part de la Lliga de Delos lloc que apareix en els registres de tributs a Atenes entre els anys 451/0 i 429/8 aC i posteriorment de la Segona Lliga atenesa, fundada l'any 377 aC. En el periple de Pseudo-Escilax es diu que era una dípolis però no hi ha testimoniatges de l'existència d'una altra antiga ciutat a l'illa.
La seva possessió va provocar una disputa entre Filip II de Macedònia i Atenes el 343 aC. Els macedonis van ocupar l'illa i els atenencs van enviar una ambaixada dirigida per Hegesippos que va demanar la seva restitució.
Es creu que és la mateixa illa que Claudi Ptolemeu i Hieròcles anomenen Skópelos, ja que Estrabó anomena a les tres illes d'Escíatos, Halonnesos i Peparethos, però no esmenta Skópelos, mentre que Claudi Ptolemeu i Hieròcles esmenten Escíatos, Skópelos i Peparethos.

## Referències

* ↑ Estrabón, Geografía libros VIII-X, p.362, nota 645 de Juan José Torres Esbarranch, Madrid: Gredos (2001), ISBN 84-249-2298-0
* ↑ José Pascual, La influencia espartana en el Egeo y el mar Jónico en el período posterior a la Paz del Rey (386-371 a.
* ↑ Mogens Herman Hansen & Thomas Heine Nielsen. «El Egeo». A: An inventory of archaic and classical poleis (en anglès). Nova York: Oxford University Press, 2004, p. 741-742. ISBN 0-19-814099-1.
# Yokuts Buena Vista

El yokuts Buena Vista fou una de les llengües yokuts de Califòrnia.
La llengua era "parlada antigament en almenys dues varietats locals al voltant del llac Buena Vista al comtat de Kern (Califòrnia)," a les viles de "Hometwoli, Loasau, Tuhohi, [i] Tulamni."
Els dos dialectes del Buena Vista són tulamni i hometwali. El tuhohi (també anomenat Tohohai o Tuhohayi) era un dialecte similar, parlat per una tribu que "vivia entre canals i pantans del riu Kern quan entra al llac Tulare."
Una varietat del barbareño "era fortament influenciada pel yokuts Buena Vista." Aquesta llengua fou anomenada emigdiano, i que era "parlada a San Emigdio vora el llac Buena Vista."

## Referències

* ↑ «The Buena Vista Language». MultiTree: A Digital Library of Language elationships. [Consulta: 1r novembre 2012].
* ↑ «Yokuts». Four Directions Institute. Arxivat de l'original el 2006-01-06. [Consulta: 1r novembre 2012].
* ↑ «Buena Vista Yokuts». California Language Archive. Arxivat de l'original el 2012-08-25. [Consulta: 1r novembre 2012].
* ↑ «C. Hart Merriam papers relating to work with California Indians, p. 155». [Consulta: 1r novembre 2012].
* ↑ «Barbareño». Survey of California and Other Indian Languages. [Consulta: 1r novembre 2012].

## Enllaços externs

* Yokuts Buena Vista al California Language Archive
* «Yokuts languages». Survey of California and Other Indian Languages, 2010. Arxivat de l'original el 2019-06-13. [Consulta: 21 juny 2019].
# Wang Jing

Wang Jing és el nom dels següents personatges:
* Wang Jing (?-260), polític xinès.
* Wang Jing (1971), piragüista xinesa.
* Wang Jing (1972), empresari xinès.
* Wang Jing (1988), velocista xinesa.
# Batoví

Batoví (també conegut com a Poblado Batoví) és una localitat de l'Uruguai, ubicada al centre del departament de Tacuarembó. Es troba a 115 metres sobre el nivell del mar. Té una població aproximada de 725 habitants.

## Referències

* ↑ (anglès) Mapa, localització, clima i altres dades

## Vegeu també

* Cerro Batoví
# Dorscheid (Luxemburg)

Dorscheid (en luxemburguès: Duerscht; alemany: Dorscheid) és una vila de la comuna de Parc Hosingen, situada al districte de Diekirch del cantó de Clervaux. Està a uns 47 km de distància de la ciutat de Luxemburg.

## Història

Abans de l'1 de gener de 2012, Dorscheid formava part de l'antiga comuna de Hosingen, que va ser dissolta per crear la comuna de Parc Hosingen.

## Referències

* ↑ «Dorscheid». [Consulta: 24 setembre 2015].
# Jérôme Neuville

Jérôme Neuville (Saint-Martin-d'Hères, 15 d'agost de 1975) va ser un ciclista francès, que fou professional entre 1999 i 2001. Els seus millors resultats els aconseguí en la pista, on es va proclamar Campió del món tres cops.

## Palmarès en ruta

* 1998
** 1r al Duo Normand (amb Magnus Bäckstedt)

## Palmarès en pista

* 1996
** Campió d'Europa en Òmnium Endurance
* 1997
** Campió d'Europa en Òmnium Endurance
** Campió de França en Madison (amb Andy Flickinger)
* 1999
** Campió de França en Madison (amb Andy Flickinger)
* 2001
** Campió del món de madison (amb Robert Sassone)
** Campió de França en Persecució
* 2002
** Campió del món de madison (amb Franck Perque)
* 2003
** Campió de França en Persecució
** Campió de França en Madison (amb Nicolas Reynaud)
* 2005
** Campió de França en Madison (amb Laurent D'Olivier)
* 2006
** Campió del món de Scratch

### Resultats a la Copa del Món

* 1998
** 1r a Cali, en Persecució per equips
* 2004-2005
** 1r a Manchester, en Scratch
** 1r a Manchester, en Madison
* 2007-2008
** 1r a Pequín, en Madison

## Enllaços externs

* Fitxa a sitiodeciclismo.net
* Palmarès a cyclebase.nl
* Fitxa a museociclismo.it
# Alejandro Sánchez Cabezudo

Alejandro Sánchez Cabezudo va ser un militar espanyol.
Militar professional, pertanyia a l'arma d'infanteria. Considerat un «africanista», va estar destinat al Protectorat espanyol del Marroc durant més de quinze anys. Quan es va produir l'esclat de la Guerra civil es trobava a la Caserna de la Montaña, aconseguint sobreviure a l'assalt de l'aquarterament. Durant la contesa va arribar a manar una de les brigades de la Divisió mòbil d'Assalt, aconseguint el rang de tinent coronel. Posteriorment va rebre el comandament de la 37a Divisió, en el front d'Extremadura. Al final de la guerra va ser fet presoner pels franquistes; jutjat i condemnat a mort, però la pena li seria commutada per la intervenció del general José Enrique Varela.
Compartiria captivitat amb el general Antonio Escobar. Va sortir en llibertat condicional en 1945. No obstant això, tornaria a ser detingut i jutjat sota l'acusació d'haver conspirat amb altres antics oficials de l'Exèrcit republicà. Va ser condemnat a set anys de presó, i fou enviat a treballar a la Valle de los Caídos.

## Referències

* ↑ Olmeda, 2009, p. 63.
* 1 2 3 4 Alpert, 2013, p. 298.
* ↑ Martínez Bande, 1981, p. 167.
* ↑ Engel, 1999, p. 216.
* ↑ Sueiro, 1976, p. 98.
* ↑ Sueiro, 1976, p. 90-100.
* ↑ Olmeda, 2009, p. 63 y ss..

## Bibliografia

* Alpert, Michael. The Republican Army in the Spanish Civil War, 1936-1939. Cambridge University Press, 2013.
* Engel, Carlos. Historia de las Brigadas mixtas del Ejército Popular de la República. Madrid: Almena, 1999. ISBN 84-922644-7-0.
* Martínez Bande, José Manuel. La batalla de Pozoblanco y el cierre de la bolsa de Mérida. Madrid: San Martín, 1981.
* Olmeda, Fernando. El Valle de los Caídos. Una memoria de España. Barcelona: Ed. Península, 2009.
* Sueiro, Daniel. La verdadera historia del Valle de los Caídos. Sedmay Ediciones, 1976.
# Yossi Sarid

Yossi Sarid (en hebreu: יוסי שריד‎; Rejovot, 24 d'octubre de 1940-4 de desembre de 2015) va ser un polític i periodista israelià. Sarid va ser membre del partit Meretz en el Knéset.
Sarid comptava amb estudis de mestratge en ciències polítiques per La Nova Escola de Nova York. Dominava l'anglès, a més; escrivia pel Haaretz.

## Referències

* ↑ «Yossi Sarid, intrepid and erudite voice of Israeli left, dies at 75» (en anglès). , 04-12-2015 [Consulta: 4 desembre 2015].

## Enllaços externs

* Perfil de Yossi Sarid en el Knesset.
# Victor Puchalski

Victor Puchalski (Catarroja, 1986) és un Il·lustrador i dibuixant de còmics valencià. Després d'abandonar els estudis de Belles arts comença a col·laborar en diverses publicacions, entre les quals destaca l'antologia americana Memory, i a autoeditar els seus propis còmics. En este període dona vida sobre el paper a KANN, el seu personatge de referència que, més tard, després de vore la llum en dos capítols autoeditats en grapa, donaria el salt a format llibre de la mà d'Autsaider Còmics.
Les pàgines del seu poema gràfic sobre Tom of Finland, "TOM by VIC", exposat durant el Saló Internacional del Còmic de Barcelona de 2016 van ser retirades, juntament amb les d'altres autors, creant-se certa polèmica al voltant de la censura.
Ha participat amb altres autors en l'exposició homenatge a Rob Zombie celebrada durant el festival de cinema fantàstic de Sitges, "The Vault of Rob Zombie". Al novembre de 2016 edita amb Autsaider Còmics la seua primera novel·la gràfica en format llibre, Enter The Kann, en la qual redibuixa i amplia els primers capítols autoeditats.

## Referències

* ↑ «Víctor Puchalski». Tebeosfera. [Consulta: 30 març 2017].
* 1 2 3 «Adiós a Micharmut, Tyto Alba y Víctor Puchalsk». La hora del bocadillo - RTVE, 03-12-2016. [Consulta: 30 març 2017].
* ↑ Martín, Daniel. «¿Censura en el Salón del Cómic de Barcelona?» (en castellano), 09-05-2016. [Consulta: 24 novembre 2016].